บทที่ 1

บทนำ

**ความเป็นมาและความสำคัญ**

เนื่องมาจากอัตราการเติบโตของการใช้งานอินเทอร์เน็ตและการเพิ่มขึ้นของเว็บไซต์ทางธุรกิจที่มีอย่างต่อเนื่อง ทำให้การประกอบธุรกิจโดยเฉพาะธุรกิจบนอินเทอร์เน็ตเป็นช่องทางการตลาดขนาดใหญ่ของโลกไร้พรมแดนที่สามารถเข้าถึงกลุ่มผู้บริโภคเป้าหมายได้โดยตรงและอย่างรวดเร็ว ไร้ขีดจำกัดของเรื่องเวลาและสถานที่ ธุรกิจพาณิชย์อิเล็กทรอนิกส์ หรือ

**E-Commerce** เป็นการดำเนินการซื้อขายสินค้าและบริการด้วยสื่ออิเล็กทรอนิกส์ผ่านระบบเครือข่ายคอมพิวเตอร์ หรืออินเทอร์เน็ต หรือที่เรียกกันให้เข้าใจอย่างง่าย ก็คือการซื้อขายแบบออนไลน์นั่นเอง นับเป็นการค้ารูปแบบใหม่ในการสร้างและขยายตลาดของธุรกิจ

ที่สามารถเริ่มต้นธุรกิจได้ง่าย และเข้าถึงกลุ่มเป้าหมายทุกที่ ทุกเวลา สอดคล้องกับสภาพทางเศรษฐกิจสังคม ที่ผู้บริโภคต้องการความสะดวกในการซื้อสินค้าและบริการ

(กรมพัฒนาธุรกิจการค้า, 2557)

 การใช้อิเล็กทรอนิกส์เป็นเครื่องมือเชิงพาณิชย์นั้น สามารถช่วยให้ผู้ขายประหยัดค่าใช้จ่าย ทั้งในเรื่องของสินค้า พนักงานขาย และการให้บริการได้ตลอด 24 ชั่วโมง

บนเครือข่ายอินเทอร์เน็ตที่มีผู้ใช้หลายร้อยล้านคนทั่วโลก ทำให้ปริมาณการซื้อขายเพิ่มขึ้น

อย่างต่อเนื่องตลอดเวลา จากการศึกษาพบว่า รูปแบบเว็บไซต์ของ E-Commerce มีอยู่ 6 รูปแบบด้วยกัน ได้แก่  **1. การประกาศซื้อ-ขาย (E-Classified) 2. เว็บไซต์แคตตาล็อกสินค้าออนไลน์ (Online Catalog Web Site) 3. ร้านค้าออนไลน์ (E-Shop Web Site) 4. การประมูลสินค้า (Auction) 5. การค้าผ่านเครือข่ายสังคมออนไลน์ (Social Commerce) และ**

**6. ตลาดกลางอิเล็กทรอนิกส์ (E-Marketplace)** ซึ่งตลาดกลางอิเล็กทรอนิกส์ หรือที่เรียกสั้นๆ ว่า E-Marketplace เป็นเว็บไซต์ E-Commerce ที่มีรูปแบบเป็นตลาดนัดขนาดใหญ่ที่ให้ผู้ซื้อและผู้ขายจำนวนนับพันรายมาทำการซื้อขายแลกเปลี่ยนกัน โดยมุ่งเน้นให้เกิดการแข่งขันราคากัน โดยภายในเว็บไซต์จะมีการรวบรวมเว็บไซต์ของร้านค้าและบริษัทต่างๆ มากมาย โดยมีการแบ่งหมวดหมู่ของสินค้าเอาไว้ เพื่อให้ผู้ใช้สามารถเข้าไป ดูสินค้าภายในร้านค้าต่างๆ ภายในตลาดได้อย่างง่ายดายและสะดวก โดยรูปแบบของตลาดกลางอิเล็กทรอนิกส์ บางแห่งมีการแบ่งออกเป็นหลายรูปแบบ ตามลักษณะของสินค้าที่มีอยู่ภายในตลาดแห่งนั้น เช่น ตลาดสินค้าทั่วไป

จากความสำคัญดังกล่าว ผู้ศึกษาจึงมีความสนใจที่จะศึกษาและพัฒนาการซื้อขายออนไลน์ในรูปแบบของ**ตลาดกลางอิเล็กทรอนิกส์ โดยมุ่งเน้นที่จะปรับเปลี่ยนจากการซื้อขายสินค้าที่สามารถทำงานได้เฉพาะบนเว็บไซต์ให้สามารถ**ทำการซื้อขายสินค้าผ่านโทรศัพท์มือถือของลูกค้าได้ **โดยการพัฒนาเป็น**แอปพลิเคชันตลาดกลางขายสินค้าบนระบบปฎิบัติการ

แอนดรอยด์ เพื่อเพิ่มช่องทางในการซื้อขายสินค้า ทำให้ผู้ที่สนใจที่ต้องการขายสินค้าไม่ต้องใช้หน้าร้านในการขายสินค้าและไม่ต้องจดทะเบียนเว็บไซต์ ก็สามารถขายสินค้าที่ต้องการผ่านแอปพลิเคชันตลาดกลางขายสินค้าได้ และยังทำให้ผู้ที่ต้องการซื้อสินค้าสามารถซื้อสินค้าผ่านแอปพลิเคชันได้ทุกที่ทุกเวลา และค้นหาสินค้าที่สนใจได้ กดถูกใจสินค้า และยังสามารถแสดงความคิดเห็นและสนทนาระหว่างผู้ซื้อกับผู้ขายได้ ทำให้ผู้ใช้งานสะดวกสบายมากยิ่งขึ้น

**วัตถุประสงค์ของการวิจัย**

1. เพื่อพัฒนาแอปพลิเคชันตลาดกลางขายสินค้าบนระบบปฎิบัติการแอนดรอยด์

2. เพื่อประเมินคุณภาพของแอปพลิเคชันตลาดกลางขายสินค้าบนระบบปฎิบัติการแอนดรอยด์

3. เพื่อประเมินความพึงพอใจของผู้ใช้งานที่มีต่อแอปพลิเคชันตลาดกลางขายสินค้าบนระบบปฎิบัติการแอนดรอยด์

**ขอบเขตของการวิจัย**

 **1. ประชากรและกลุ่มตัวอย่าง**

ประชากร คือนักศึกษาชั้นปีที่ 3 สาขาวิชาเทคโนโลยีสารสนเทศ

คณะเทคโนโลยีสารสนเทศ มหาวิทยาลัยราชภัฏมหาสารคาม จำนวน 68 คน

กลุ่มตัวอย่าง คือนักศึกษาชั้นปีที่ 3 สาขาวิชาเทคโนโลยีสารสนเทศ

คณะเทคโนโลยีสารสนเทศ มหาวิทยาลัยราชภัฏมหาสารคาม จำนวน 30 คน

**2. ระยะเวลาที่ใช้ในการศึกษา**

1 กันยายน 2558 ถึง 30 เมษายน 2559

**3. ด้านระบบงาน**

แบ่งการใช้งานออกเป็น 2 ส่วนได้แก่ ส่วนของแอปพลิเคชั่นสำหรับผู้ใช้งาน

ที่เป็นสมาชิก และส่วนของเว็บไซต์สำหรับผู้ใช้งานที่เป็นผู้ดูแลระบบ ดังนี้

3.1 สมาชิก

 3.1.1 ระบบค้นหาสินค้า

 3.1.2 ระบบซื้อ-ขายสินค้า

 3.1.3 ระบบแสดงความคิดเห็น

 3.2 ผู้ดูแลระบบ

3.2.1 ระบบจัดการสมาชิก

 3.2.2 ระบบจัดการประเภทสินค้า

 3.2.3 ระบบจัดการสินค้า

 3.2.3 ระบบจัดการกระดานสนทนา

**4. ด้านผู้ใช้งาน**

4.1 สมาชิก

 4.1.1 สมัครสมาชิก

 4.1.2 สามารถเข้าสู่ระบบได้

 4.1.3 สามารถค้นหาสินค้าได้

 4.1.4 สามารถดูรายละเอียดสินค้าได้

 4.1.5 สามารถลงขายสินค้าได้

 4.1.6 สามารถแสดงความคิดเห็นได้

 4.1.7 สามารถกดถูกใจสินค้าที่ชื่นชอบได้

 4.2 ผู้ดูแลระบบ

 4.2.1 จัดการข้อมูลสมาชิกได้

 4.2.2 จัดการประเภทสินค้าได้

 4.2.3 จัดการข้อมูลสินค้าได้

 4.2.4 จัดการกระดานสนทนาได้

 4.2.5 จัดการรูปภาพสินค้าได้

**5. ด้านฮาร์ดแวร์ (Hardware)**

5.1 คอมพิวเตอร์ (Laptop Computer)

 5.2 หน่วยประมวลผลกลาง (CPU) แบบ Core i5-3210M 2.50GHz

 5.3 หน่วยความจำหลัก (RAM) มีความจุ 4 GB

 5.4 ฮาร์ดดิสก์ (Hard disk) มีความจุ 500 GB

 5.5 สมาร์ทโฟนที่มีระบบปฏิบัติการแอนดรอยด์ เวอร์ชั่น 4.0 ขึ้นไป

**6. ด้านซอฟต์แวร์ (Software)**

6.1 ระบบปฏิบัติการ Microsoft Windows 8.1

6.2 โปรแกรม Microsoft Office

6.3 โปรแกรม Microsoft Visio

6.4 โปรแกรม Android Studio

6.5 โปรแกรม Genymotion

6.6 โปรแกรม Adobe Photoshop CS6

6.7 ภาษา Java

6.8 ภาษา PHP

6.9 ฐานข้อมูล My SQL

**คำจำกัดความที่ใช้ในงานวิจัย/(นิยามศัพท์เฉพาะ)**

1. แอปพลิเคชัน หมายถึง แอปพลิเคชั่นตลาดกลางขายสินค้าบนระบบ

ปฏิบัติการแอนดรอยด์

2. ระบบปฏิบัติการแอนดรอยด์ หมายถึง ระบบปฏิบัติการสำหรับอุปกรณ์พกพา เช่น

โทรศัพท์มือถือ แท็บเล็ต คอมพิวเตอร์ เน็ตบุ๊ค

3. ตลาดกลางขายสินค้า หมายถึง พื้นที่ที่ใช้ในการซื้อขายสินค้าผ่าน

แอปพลิเคชันบนโทรศัพท์มือถือ โดยผู้ใช้งานสามารถลงขายสินค้าและเลือกซื้อสินค้าที่ต้องการได้

**ประโยชน์ที่คาดว่าจะได้รับ**

 1. ได้แอปพลิเคชันตลาดกลางขายสินค้าบนระบบปฎิบัติการแอนดรอยด์

 2. ได้แอปพลิเคชันตลาดกลางขายสินค้าบนระบบปฎิบัติการแอนดรอยด์ที่มีคุณภาพ

3. ผู้ใช้งานมีความพึงพอใจต่อแอปพลิเคชันตลาดกลางขายสินค้าบนระบบปฎิบัติการแอนดรอยด์